Desuden ajourføres de andre indtægter for at tage hensyn til endeligt inkasserede bøder og tvangsbøder indtil juni 2020 samt negative valutakursforskelle (se afsnit 2.5 og 2.4 nedenfor).

–en ajourføring af overslagene over traditionelle egne indtægter samt de momsbaserede egne indtægter og de egne indtægter beregnet på basis af bruttonationalindkomsten for at tage hensyn til de seneste økonomiske prognoser, og

Efter det 178. møde i Det Rådgivende Udvalg for Egne Indtægter, der blev afholdt ved skriftlig procedure den 19.-25. maj 2020, er det nødvendigt at foretage to typer tilpasninger på indtægtssiden af budgettet:

–at revidere overslaget over traditionelle egne indtægter (dvs. toldafgifter) og moms- og BNI-grundlagene og at opføre de relevante korrektioner til fordel for Det Forenede Kongerige og finansieringen heraf i budgettet, hvilket påvirker fordelingen af medlemsstaternes bidrag til EU-budgettets egne indtægter

Formålet med forslag til ændringsbudget (FÆB) nr. 7 for 2020 er at ajourføre indtægtssiden af budgettet for at tage hensyn til den seneste udvikling:

2.3.3 Opførelse i FÆB nr. 7/2020 af den første ajourføring af UK-korrektionen for 2019, den anden ajourføring af UK-korrektionen for 2018, den tredje ajourføring af UK-korrektionen for 2017 og de endelige beløb for UK-korrektionerne for 2015 og 2016

2.3 Korrektion til fordel for Det Forenede Kongerige for 2015, 2016, 2017, 2018 og 2019

Den samlede virkning af tilpasningerne af indtægterne i dette FÆB er vist i nedenstående oversigtstabel. Denne tabel viser også fordelingen på medlemsstaterne af de samlede betalinger af egne indtægter: som opført på budgettet for 2020, som ændret ved forslag til ændringsbudget nr. 6 (FÆB nr. 6/2020), og endelig i dette FÆB.





Fordelingen på medlemsstaterne af de samlede betalinger af egne indtægter (i mio. EUR):

Budget for 2020 FÆB nr. 6/2020 FÆB nr. 7/2020 (1) (2) (3) BE 6 313,9 6 499,9 6 332,3 BG 641,7 665,6 659,8 CZ 2 135,7 2 218,8 2 290,7 DK 2 904,5 3 029,7 3 118,1 DE 31 032,1 32 448,8 32 955,7 EE 277,4 288,2 302,2 IE 2 599,7 2 706,9 2 652,8 EL 1 825,0 1 901,0 1 905,6 ES 12 649,7 13 149,6 12 577,5 FR 23 283,6 24 261,5 24 654,5 HR 515,6 536,8 531,2 IT 17 239,5 17 946,0 17 751,0 CY 216,0 224,5 226,6 LV 318,9 331,5 319,3 LT 512,4 531,0 525,5 LU 397,7 414,8 452,3 HU 1 429,0 1 484,4 1 498,4 MT 128,9 134,0 131,4 NL 8 025,0 8 344,8 8 249,6 AT 3 536,8 3 696,0 3 789,0 PL 5 450,1 5 656,5 5 782,5 PT 2 011,6 2 092,8 2 171,8 RO 2 057,1 2 144,4 2 240,4 SI 522,1 541,7 526,5 SK 926,7 965,2 937,7 FI 2 245,5 2 341,3 2 421,9 SE 3 903,6 4 091,9 4 313,3 UK 18 537,9 18 359,7 17 972,3 EU 151 637,8 157 007,3 157 289,9





2.2 Revision af overslagene over traditionelle egne indtægter og moms- og BNI-grundlagene

I overensstemmelse med almindelig praksis foreslår Kommissionen at revidere finansieringen af budgettet på grundlag af de seneste økonomiske prognoser, som medlemsstaterne er nået til enighed om inden for rammerne af prognosticeringsproceduren i Det Rådgivende Udvalg for Egne Indtægter.

Revisionen vedrører overslaget over traditionelle egne indtægter, som skal indbetales til budgettet i 2020, samt overslaget over moms- og BNI-grundlagene for 2020. Det overslag, der blev anvendt i budgettet for 2020, blev fastlagt på det 175. møde i Det Rådgivende Udvalg for Egne Indtægter den 24. maj 2019. Revisionen i dette FÆB tager hensyn til de overslag, der blev aftalt på det 178. møde i Det Rådgivende Udvalg for Egne Indtægter, der blev afholdt ved skriftlig procedure den 19.-25. maj 2020. Anvendelsen af et ajourført overslag over egne indtægter øger nøjagtigheden af overslagene over indtægterne og dermed de indbetalinger til EU-budgettet, som medlemsstaterne anmodes om at foretage i løbet af regnskabsåret.

Det Rådgivende Udvalg for Egne Indtægters fremskrivninger af moms- og BNI-grundlagene fastsættes normalt som et kompromis mellem Kommissionens prognose og den enkelte medlemsstats prognose. I år har alle medlemsstater imidlertid accepteret Kommissionens forslag om at anvende Kommissionens overslag over moms- og BNI-grundlaget for 2020 for at sikre ensartet behandling af alle medlemsstater. I Kommissionens økonomiske forårsprognose 2020 anvendes der en horisontalt konsekvent tilgang baseret på et ensartet sæt af data, metodologi og antagelser for alle medlemsstater, hvilket i betragtning af den ekstraordinære situation med covid-19-pandemien forekommer særlig vigtigt.

Pandemien har drastisk ændret udsigterne for den europæiske økonomi. Ifølge Kommissionens forårsprognose 2020 forventes EU's økonomi at skrumpe med rekordhøje 7,5 % i år efterfulgt af en genopretning på 6,1 % i 2021, hvilket ikke rækker til at udligne dette års tab. Ved slutningen af prognosens tidshorisont vil EU's økonomi ligge ca. 3 % under det produktionsniveau, der var forventet ifølge efterårsprognosen 2019. Pandemien vil påvirke alle efterspørgselskomponenter med undtagelse af det offentlige forbrug og de offentlige investeringer, der spiller en stabiliserende rolle. Der forventes et hidtil uset sammenbrud i den internationale handel og en som følge af forstyrrelser i de globale værdikæder begrænset genopretning næste år.

Den forværrede økonomiske situation afspejles i overslaget over egne indtægter for 2020. I forhold til det overslag, der blev vedtaget i maj 2019, er overslaget for 2020 derfor ændret som følger:

–Den samlede nettotold for 2020 anslås nu til 18 507,3 mio. EUR (efter fradrag af opkrævningsomkostninger på 20 %), hvilket svarer til et fald på 16,47 % i forhold til overslaget på budgettet for 2020 (22 156,9 mio. EUR). Kommissionen sammenlignede resultaterne af Det Rådgivende Udvalg for Egne Indtægters traditionelle prognosemetode (baseret på Kommissionens økonomiske forårsprognose 2020) med resultaterne fra ekstrapoleringsmetoden baseret på de seneste tal for den opkrævede told (januar-april 2020). Som i de foregående år blev det aftalt at følge en konservativ tilgang for at sikre en forsvarlig budgetforvaltning i en situation med stor økonomisk usikkerhed og mulige forstyrrelser i handelsmønstrene. Den traditionelle prognosemetode, der tager hensyn til pandemiens mulige påvirkning af handelen, giver det laveste niveau af traditionelle egne indtægter. Det blev derfor besluttet at anvende den til revisionen af overslaget over traditionelle egne indtægter for 2020

–EU's samlede ikkereducerede momsgrundlag for 2020 anslås nu til 6 764 185,3 mio. EUR, hvilket svarer til et fald på 8,30 % i forhold til overslaget fra maj 2019 på 7 376 556,2 mio. EUR. EU's samlede reducerede momsgrundlag for 2020 anslås til 6 727 739,2 mio. EUR, hvilket svarer til et fald på 8,43 % i forhold til overslaget fra maj 2019 på 7 347 133,9 mio. EUR

–EU's samlede BNI-grundlag for 2020 anslås til 15 480 146,9 mio. EUR, hvilket er en nedsættelse på 8,88 % i forhold til overslaget fra maj 2019 på 16 988 025,0 mio. EUR.

Ved omregningen af overslagene over moms- og BNI-grundlagene fra national valuta til euro er vekselkursen pr. 31. december 2019 blevet anvendt (for de ni medlemsstater, der ikke er medlemmer af euroområdet). Derved undgås skævvridninger, da denne kurs anvendes ved omregningen af de budgetterede indbetalinger af egne indtægter fra euro til national valuta, når beløbene indkaldes (som fastsat i artikel 10a, stk. 1, i Rådets forordning (EU, Euratom) nr. 609/2014).

Af nedenstående tabel fremgår de reviderede overslag over traditionelle egne indtægter og de ikkereducerede momsgrundlag og BNI-grundlagene for 2020, som blev vedtaget på det 178. møde i Det Rådgivende Udvalg for Egne Indtægter, der blev afholdt ved skriftlig procedure den 19.-25. maj 2020:

Reviderede overslag over traditionelle egne indtægter samt moms- og BNI-grundlagene for 2020 (i mio. EUR)

Told

(80 %) Ikkereducerede momsgrundlag BNI-grundlag Ikkereducerede

momsgrundlag BE 1 855,2 189 777,7 449 226,0 189 777,7 BG 77,0 27 165,8 56 874,4 27 165,8 CZ 257,6 92 345,4 201 610,8 92 345,4 DK 316,9 113 403,4 299 768,7 113 403,4 DE 3 682,9 1 379 190,9 3 354 899,6 1 379 190,9 EE 36,4 12 711,1 26 004,9 12 711,1 IE 239,8 91 612,0 244 502,7 91 612,0 EL 227,1 68 974,4 170 317,2 68 974,4 ES 1 145,6 525 701,4 1 139 453,3 525 701,4 FR 1 492,9 1 043 797,5 2 310 950,4 1 043 797,5 HR 29,5 33 212,2 49 035,0 24 517,5 IT 1 548,8 655 487,7 1 640 896,9 655 487,7 CY 25,0 15 360,0 19 667,9 9 834,0 LV 36,4 12 075,5 28 582,7 12 075,5 LT 90,5 18 210,5 43 691,8 18 210,5 LU 17,7 30 401,6 42 714,0 21 357,0 HU 164,9 57 027,0 133 530,3 57 027,0 MT 13,4 9 182,8 11 568,7 5 784,4 NL 2 461,7 309 010,0 752 515,8 309 010,0 AT 188,0 173 737,6 379 655,5 173 737,6 PL 734,9 254 114,4 497 588,8 248 794,4 PT 179,8 102 255,7 195 586,8 97 793,4 RO 164,9 81 445,0 210 407,0 81 445,0 SI 71,0 21 884,8 45 058,8 21 884,8 SK 74,1 34 104,4 87 990,5 34 104,4 FI 136,7 101 842,5 228 223,7 101 842,5 SE 436,1 204 408,8 466 486,2 204 408,8 UK 2 802,5 1 105 745,2 2 393 338,5 1 105 745,2 EU-28 18 507,3 6 764 185,3 15 480 146,9 6 727 739,2

2.3 Korrektion til fordel for Det Forenede Kongerige for 2015, 2016, 2017, 2018 og 2019